Strand (Rogaland)

Strand er en kommune i Ryfylke, Rogaland som grenser til Hjelmeland og Sandnes. På andre sida av ulike fjorder ligger byene Sandnes og Stavanger. Kommunen kan skilte med to hovedsentre, Jørpeland, som er administrasjonssenter, og Tau, som er kommunikasjons- og utdanningssenteret i kommunen. Jørpeland fikk bystatus i 1998, og har minst 6950 innbyggere mens Tau har 3212. Kommunen regnes ellers som et utkantstrøk.


== Sport ==
Det finnes fire idrettslag i Strand kommune. Staal Jørpeland Idrettslag og Krokhøl Knights hører til på Jørpeland. Midtbygdens Idrettslag (MIL) hører til på Tau, og Fiskå Idrettsforening (FIF) trener på Fiskå. Jørpeland tilbyr også svømmetrening, og kommunen har egen karateklubb, blant andre aktiviteter.
Det er også en 2,3 kilometer lang lysløype i Dalen ved Liarvatnet, som brukes flittig både på sommer- og vinterstid. Norsk Folkehjelps lokallag preparerer skispor der, dersom det kommer nok snø.


== Skoler ==
Det er barneskole og ungdomsskole både på Jørpeland og på Tau. På Fiskå ligger Nordre Strand oppvekstsenter. På Tau ligger Strand videregående skole, som startet opp høsten 1969.


== Kulturskolen ==
Kulturskolen i Strand har undervisning både på Jørpeland, Tau og Fiskå. Skolen tilbyr opplæring på blant annet piano, slagverk, gitar og strykeinstrumenter, samt undervisning i sang, dans og teater.


== Geografi ==


=== Innsjøer ===
Bjørheimsvatnet
Botnevatnet
Dalavatnet
Holtavatnet
Krossvatnet
Liarvatnet
Longabergvatnet
Nagatjørna
Regnavatnet
Skardtjørna
Svortingsvatnet
Timmervatnet
Tinturvatnet
Tjelmavatnet
Troppevatnet
Tysdalsvatnet
Vostervatnet
Åsvatnet


=== Fjell ===
På listen nedenfor er oppført de høyeste fjellene innenfor Stand kommune, med en primærfaktor på minst 50 meter per 2019:

Flatafjellet
Førlandsåsen
Gramsfjellet
Heiahornet
Husafjellet
Kjortåsen
Krossen
Lilletiberen
Lusabergnuten
Naganibbå
Småsilhornet
Storetiberen
Taurafjellet
Tunglandsfjellet
Øykjafjellet (Dalen i Strand)
Øykjafjellet (Jøssang i Strand)Preikestolen er et populært turistmål i Ryfylke og etter endring av kommunegrenser i 2020 ligger platået i Strand kommune. Preikestolhytta og adkomstveien har alltidt vært i Strand kommune. Stien til det populære turmålet Regnaknuten (fjelltopp i Hjelmeland kommune) starter i Strand kommune. Heiahornet er det høyeste fjellet i Strand kommune på 774 moh.


== Politikk ==


==== Kommunestyrevalget 2019 ====


==== Kommunestyrevalget 2015 ====


== Viktige hendelser ==
Kommunen var tidligere i en disputt med tidligere Forsand kommune og Sandnes kommune om hvilken kommune den svært populære turistattraksjonen Preikestolen skulle høre til. Stavanger kommune støttet Strand, og mente at attraksjonen burde overføres til Strand kommune når tidligere Forsand kommune skulle slå seg sammen med Sandnes kommune. Preikestolen får årlig 250 000 besøkende, bare fra utlandet, og det ble en heftig grensedisputt mellom kommunene. I desember 2018 ble det avgjort at Preikestolen sammen med Kolabygda, Preikestolhytta, og en del av Lysefjorden skulle overføres til Strand kommune ved kommunesammenslåingen i januar 2020. 1. januar 2020 ble områdene offisielt overført til Strand kommune. Strand orfører Irene Heng Lauvsnes kalte det "en gladnyhet for oss", mens Sandnes-ordfører Stanley Wirak var ikke like fornøyd og mente dette var en del av "Stavangers langsiktige plan om å ta over Strand kommune og da også Preikestolen".


== Tusenårssted ==
Kommunens tusenårssted er en park som ligger på Jørpeland, i Grahamshagen. Parken er knyttet sammen med en ny strandpromenade.


== Lokale attraksjoner ==
Innerst i Vågen på Jørpeland ligger Jørpelands Brug, et bygg fra 1883. Opprinnelig huset bygningen en møbel- og trevarefabrikk. I dag fungerer stedet som "de frivillige organisasjoners hus". Strand- og Jørpeland Speidergruppe, Strand Revylag og Strand Toraderlag har tilholdsted her i dag. Stedet har også eget galleri: Galleri Skjæveland drevet av Stian Heimlund Skjæveland. På Tau finnes Mølleparken, en nydelig park med tilhørende bygg for konserter, loppemarked osv.


== Kjente strandbuer ==
Ole Kallem (1813–1885), emissær og avholdsagitator
John Moses (1885-1945), den 22. guvernør i Nord-Dakota
Torvald Fiskå (1899–1944), militær og motstandsmann
Trygve Holst (1907–1945), motstandsmann
Birger Kaada (1918-2000), professor (nevrofysiologi) ved UiO
Aksel Fossen (1919-2009), stortingsrepresentant (Ap) for Hordaland 1969-1985
Kjell Østrem (1932-2014), ambassadør
Torstein Jøssang (1933-), professor (fysikk) ved UiO
Jon Gjedebo (1945–), oppfinner og forretningsmann
Ludvig Nessa (1949-), tidl. prest, aktivist mot selvbestemt abort
Hallgeir Langeland (1955–), stortingsrepresentant (SV) 1997-2013
Olaug Bollestad (1961-), stortingsrepresentant (KrF), statsråd 2019-2021
Stein Rønning (1965–2008), kampsportutøver
Stian Heimlund Skjæveland (1973-), figurativ maler og skulptør
Gunn-Rita Dahle Flesjå (1973–), VM-mester i terengsykllng
Espen Fiveland (1974–), journalist (TV 2)
Ellen Dorrit Petersen (1975–), skuespiller
Hugo Mikal Skår (1978–), skuespiller
Hadia Tajik (1983–), stortingsrepresentant (Ap) fra 2009, statsråd 2012-2013


== Referanser ==


== Eksterne lenker ==
Offisielt nettsted 
(en) Strand, Norway – kategori av bilder, video eller lyd på Commons 
(no) Strand (Rogaland) i Store norske leksikon
(no) Strandbuen